CELEX: C2005/182/56
Language: fi
Date: 2005-07-23 00:00:00
Title: Asia C-219/05: Euroopan yhteisöjen komission 18.5.2005 Espanjan kuningaskuntaa vastaan nostama kanne

23.7.2005   
            
            
               FI
            
            
               Euroopan unionin virallinen lehti
            
            
               C 182/32
            
         Euroopan yhteisöjen komission 18.5.2005 Espanjan kuningaskuntaa vastaan nostama kanne
   (Asia C-219/05)
   (2005/C 182/56)
   Oikeudenkäyntikieli: espanja
   Euroopan yhteisöjen komissio on nostanut 18.5.2005 Euroopan yhteisöjen tuomioistuimessa kanteen Espanjan kuningaskuntaa vastaan. Kantajan asiamiehinä ovat D. Recchia sekä asianajajat J. Rivas-Andrés ja J. Gutiérrez Gisbert, prosessiosoite Luxemburgissa.
   Kantaja vaatii, että yhteisöjen tuomioistuin
   
               1.
            
            
               toteaa, että Espanjan kuningaskunta ei ole noudattanut yhdyskuntajätevesien käsittelystä 21 päivänä toukokuuta 1991 annetun neuvoston direktiivin 91/271/ETY (1) 3 ja 4 artiklan ja 5 artiklan 2 kohdan mukaisia velvoitteitaan, koska se ei ole käsitellyt Suecan, sen rannikkoalueiden ja La Riberan (Valencia) tiettyjen kuntien jätevesiä asianmukaisesti ennen niiden johtamista haavoittumiselle alttiille alueille.
            
         
               2.
            
            
               velvoittaa Espanjan kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               —
            
            
               Espanjan kuningaskunnan edellä mainitun direktiivin 3 artiklasta johtuvien velvoitteiden noudattamatta jättäminen: tämän artiklan mukaan jäsenvaltioiden on huolehdittava, että ne asentavat viemäröintijärjestelmän viimeistään 31.12.1998 mennessä taajamiin, joiden asukasvastineluku on suurempi kuin 10000 silloin kun ne johtavat yhdyskuntajätevetensä purkuvesistöön, joka katsotaan ”haavoittumiselle alttiiksi alueiksi”. Sekä Suecan taajamassa että suurimmalla osalla La Riberan alueeseen kuuluvista taajamista Valencian maakunnassa asukasvastineluku on suurempi kuin 10000, ja ne johtavat jätevetensä alueelle, joka on nimetty ”haavoittumiselle alttiiksi”. Näiden taajamien kaikille jätevesille ei kuitenkaan vielä ole asennettu viemäröintijärjestelmää.
            
         
               —
            
            
               Espanjan kuningaskunnan edellä mainitun direktiivin 4 ja 5 artiklasta johtuvien velvoitteiden noudattamatta jättäminen: näissä kahdessa artiklassa velvoitetaan huolehtimaan siitä, että niiden taajamien, joiden asukasvastineluku on suurempi kuin 10000, haavoittumiselle alttiisiin vesistöihin johdettavat jätevedet käsitellään biologista käsittelyä tehokkaammin viimeistään 31.12.1998 mennessä. Suecan kaikkia jätevesiä ei kuitenkaan käsitellä biologista käsittelyä tehokkaammin ennen niiden johtamista haavoittumiselle alttiille alueelle meressä. La Riberan alueen taajamien suurinta osaa jätevesistä ei myöskään käsitellä asianmukaisesti ennen niiden johtamista samalle haavoittumiselle alttiille alueelle. Suecan rannikkoalueet (El Perelló, Les Palmeres, Mareny de Barraquetes, Playa del Rey y Boga de Mar), joiden asukasluku on kesällä 37000–51000 henkeä, käsittelevät jätevetensä ainoastaan biologisesti ennen niiden johtamista samalle haavoittumiselle alttiille alueelle.
            
         
      (1)  EYVL L 135, 30.5.1991, s. 40